text: Socialrådgiverne er hårdt pressede
  21 juli 2015 kl. 16.27
  Socialrådgiverne i Sønderborg kommune er så pressede, at arbejdstilsynet frygter, det truer deres helbred.
  Arbejdstilsynet har efter et uanmeldt besøg givet Sønderborg Kommune et påbud om at undersøge arbejdsmiljøet i Børn og Familie-afdelingen.
  Arbejdstilsynet har nemlig mistanke om, at tidspresset og det følelsesmæssige pres i afdelingen er så stort, at det truer de ansattes helbred.
  Af påbuddet fremgår det blandt andet
  - der er medarbejdere, som oplever at være følelsesmæssigt belastet af arbejdet
  - at man ikke har tid til at tage nye sager ind, men gør det alligevel
  Og det er ikke kun i Sønderborg, at socialrådgiverne er pressede, siger Anne Jørgensen, der er formand for socialrådgiverne i Syd- og Sønderjylland (varighed 2.26):
  
  